АҞӘА, ԥхынгәы 25 – Sputnik. Ареспубликатә уаажәларратә еиҿкаара "Аԥсны иҟоу Урыстәыла адиаспора" аҟны ахантәаҩ ҿыц иалхра мҩаԥысит. Еицҿакрыла аиҿкаара ахантәаҩыс далырхит Роман Риазанцев. Абри атәы аанацҳауеит аиҿкаара апресс-маҵзура.
"Ҳара ҳҽеидкыланы иаку етникатә гәыԥны ҳусура мҩаԥаагалароуп. Иҳалҳаршароуп амилаҭрацәа ҭынчрыла реицынхара алагала дуқәа азнагара, аԥсуа ҳәынҭқарра ашьақәыргылараҿы хамегӡара аҟаҵара", — иҳәеит Роман Риазанцев.
Иара иусураҟны хадараны ииԥхьаӡо ареспублика аславиан обшьинақәа зегьы реидкылароуп, урҭ ринтересқәа рыхьчароуп.
Роман Риазанцев икандидатура еицҿакрыла адгылара аҭан. Уаанӡа, 14 шықәса инарзынаԥшуа аиҿкаара напхгара аиҭон Леонид Заводчиков.
Роман Риазанцев диит 1979 шықәса рзы Архангельск. Москватәи жәларбжьаратәи Академиатә институт доушьҭымҭоуп. 2011 шықәса раахыс Аԥсны дынхоит.